Et Johannes oli prohvet, kes ei peljanud oma aja valitsejatele ausalt nende vigu ette heita, ei ole ootamatu, et ta nendega pahuksisse sattus. Mt 14:3 teatab: Heroodes oli ju Johannese kinni võtnud, aheldanud ja pannud vanglasse Heroodiase, oma venna Filippuse naise pärast. Selle vahistamise tagamaadest oleme informeeritud tänu Josephus Flaviusele, kes oma peateose Juudi muinsused 18. köite 5. peatükis jutustab Johannesest. Ühel külaskäigul Rooma peatus Herodes Antipas oma poolvenna Heroodes Filippuse juures. Siin haaras teda tugev poolehoid tolle abikaasa Heroodiase vastu, nõnda, et tal tuli plaan teda endale naiseks võtta. Heroodias oli nõus ja nii nad leppisid kokku, et naine tuleb kohe pärast Heroodese tagasipöördumist Roomast mehe majja. Tingimusel, et Heroodes hülgab enne Aretase tütre. Antipas jättis maha oma esimese naise, Fasaelise, kes oli Petra kuninga Aretas IV tütar.